PLAN FOR CULTURE

Besplatno _Tragovi zemlje - geopoetska istraživanja
2026-03-04 17:00 - 19:00 (Europe/Zagreb) | ZAGREB
Akademski slikar Luka Kušević vodi vas kroz ciklus likovnih radionica Tragovi zemlje koje kroz umjetnost, opažanje i maštu istražuju odnos čovjeka i okoliša. Polazeći od djela umjetnika poput Pera Kirkebyja, Seana Scullyja i Williama Turnera, umjetnik vas uvodi u svijet geopoetskih istraživanja u kojima ćete razviti osjećaj za prostor, prirodu i međusobnu povezanost svijeta oko nas izražavajući se kroz vlastiti likovni rad. Stvarajte nove uspomene umjetničkim istraživanjem prirode!
Radionice se održavaju u Muzeju suvremene umjetnosti (3. Kat), Avenija Dubrovnik 17, Zagreb. Broj mjesta ograničen. Obavezne prijave na: mobitel 095 209 9163 ili na e-mail: edu@hsmuzej.hr

GSK Kerempuh: CLUEDO – društvena igra na sceni
2026-03-04 20:00 - 21:50, 2026-03-27 20:00 - 21:50, 2026-03-28 20:00 - 21:50 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Sandy Rustin
Prijevod, režija i adaptacija: Nina Kleflin
Ova je krimi komedija nastala kao adaptacija filma “Clue” iz 1985., a sve zajedno inspirirano je poznatom detektivskom društvenom igrom Clue, kod nas nazvana Cluedo, oživljenom na sceni. Tekst i nosi naslov “Clue: Na sceni!”
Šestero gostiju pozvano je na večernju zabavu koju organizira anonimni domaćin. Svatko od njih dobije fiktivno svoje ime specijalno za tu priliku — Colonel Mustard, Mrs. White, Mr. Green, Mrs. Peacock, Professor Plum, and Miss Scarlet. Kroz protok vremena, otkriva se kako svi imaju nešto zajedničko, svi su žrtve istog ucjenjivača, onog istog koji je druženje i organizirao. Svakome je dodijeljeno oružje i mogućnost izbora: dvostruko platiti ucjenjivaču ili ubiti nedužnog batlera. Slijedi totalna ludnica, komedija dijaloga i slapstika u noći punoj zagonetki i smijeha, a sve do otkrivanja ubojice.
Komedija, baš kao i društvena igra, ima nekoliko krajeva. Bila je riječ o čak 200 kombinacija koje se međusobno razlikuju te ih bira publika putem karata. Sve se odvija na šahovskom polju i sama je priča namijenjena mlađoj publici, kao i onoj koja je voljela naš “Raspad sistema”.

Dramaturginja: Dora Delbianco
Scenograf: Stefano Katunar
Kostimografkinja: Sara Lovrić Caparin
Koreograf: Damir Klemenić
Autor glazbe: Tomislav Babić
Oblikovateljica svjetla: Vesna Kolarec
Inspicijentica: Lorena Matešić

Igraju:
Wadsworth – Domagoj Ivanković
Yvette – Ornela Vištica
Gospođica Scarlet (Rujnić) – Tanja Smoje
Gospođa Peacock (Paunica), – Ana Maras Harmander
Gospođa White (Bjelinski), – Mia Begović
Pukovnik Mustard (Senf) – Filip Detelić
Profesor Plum (Šljivac) – Marko Makovičić
Gospodin Green (Zelenski) – Matija Šakoronja
Gospodin Body (Trupina) – Dražen Čuček
Kuharica / Poštarica – Anica Kontić
Policajac – Jakov Zovko

Popusti na grupne posjete (10 i više osoba)
Prodaja na tel. 01/4833 645, 01/4833 646

Izložba Zapis Ive Zagode u Galeriji Flora
2026-03-06 10:00 - 2026-03-27 18:00 | HDLUDU, Šetalište kralja Zvonimira 32, Dubrovnik
Hrvatsko društvo likovnih umjetnika Dubrovnik i Galerija Flora sa zadovoljstvom Vas pozivaju na otvorenje izložbe
Zapis
IVA ZAGODA
koje će se održati u petak 6. ožujka u 19 sati u Galeriji Flora.
Izložba se može pogledati do 27. ožujka svaki dan osim ponedjeljka od 10-12 sati i od 15-18 sati. Izložba se može pogledati i u drugim terminima ako su vrata Florina doma otvorena, te najavom na galerijaflora.dbk@gmail.com
Radujemo se Vašem dolasku i druženju u Flori.

Iva Zagoda: Vizualni registri neopipljivog
Pred nama su radovi koji funkcioniraju kao vizualni registri procesa, pokreta i zvuka. Slikarstvo Ive Zagode prostor je u kojem platno djeluje kao aktivno polje za bilježenje nevidljivog ili teško uhvatljivog. Njezine su kompozicije pročišćene, lišene suvišnog te ostavljaju promatraču slobodu za vlastito tumačenje.
U suvremenom kontekstu, Ivu možemo promatrati kao interpretatoricu okoline koja vlastita stanja, podražaje i zapažanja prevodi u boju i gestu. Riječ je o svojevrsnoj sinesteziji: umjetnica pretače jedan osjetilni podražaj u drugi medij, dajući neopipljivom zvuku ili prolaznom osjećaju novi život i opipljiv oblik. Ti su zapisi duboko subjektivni, određeni njezinim trenutnim raspoloženjima i stajalištima, no upravo ta otvorenost dopušta svakom novom promatraču da tim „zvukovima“ udahne novo značenje.
Ključ za čitanje njezinih radova leži u samoj prirodi poteza. Na platnima susrećemo različite karaktere kretanja: postoje oni suvereni, čvrsti i direktni zahvati koji svoj smjer poznaju i prije samog prvog koraka. Nasuprot njima stoje oni uskomešani, jedva vidljivi obrisi, poluprozirni i povremeni tragovi koji sugeriraju oklijevanje ili neočekivani impuls. Ti slojevi, od jasnih do jedva naslućenih, stvaraju kompozicije koje pulsiraju u ritmu svega proživljenog i pretočenog u boju. Unatoč tom unutarnjem pulsu, radovi odišu odmjerenošću i samokontrolom. Kroz postignutu ravnotežu elemenata, kompozicije na promatrača djeluju smirujuće.
Kolorit koji Iva koristi, bilo da nastaje kao intuitivni odjek unutrašnjeg stanja ili kao rezultat estetskog poriva, ključan je za cjelokupno tumačenje rada. Boja služi kao element koji usmjerava našu percepciju te određuje težinu geste, dubinu prostora i emotivni tonalitet „zapisanog“ zvuka. Na taj način, boja postaje provodnik između unutrašnjeg svijeta autorice i promatrača, nudeći prostor dijaloga u kojem platno progovara jezikom pročišćenog vizualnog koda.
U konačnici, ovi radovi nisu samo dokumenti jednog procesa, već živa tkiva koja se iznova aktiviraju svakim novim susretom. Iva Zagoda nudi nam vlastitu mapu osjeta, prepuštajući nama da u tim pokretima i tonovima pronađemo vlastite narative.
Dora Lučić

Iva Zagoda rođena je 1992. godine u Zagrebu. Diplomirala je na Nastavničkom odsjeku (smjer: slikarstvo) Akademije likovnih umjetnosti Sveučilišta u Zagrebu, u klasi prof. Damira Sokića 2019. godine. Izlagala je na osam samostalnih i desetak skupnih izložbi u Hrvatskoj i inozemstvu od kojih valja istaknuti: „37. Salon mladih“, “7. Bijenale slikarstva”, “16. Erste fragmenti”, Galerija Lauba”, “U ljetnom kodu”, Galerija Kranjčar; “Umjetnost je sumnja”, LexArt skladište.
Dobitnica je treće nagrade „Ivan Kožarić“, Nagrade 7. bijenala slikarstva, Nagrade NMMU za mladog umjetnika 7. bijenala slikarstva, Grandprix nagrade na 16. erste fragmentima; druge otkupne nagrade muzeja grada Rovinja. Živi i radi u Zagrebu.

GSK Kerempuh: PLJUSKA
2026-03-06 20:00 - 21:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta: Nenad Stazić
Redatelj i autor adaptacije: Željko Königsknecht
Ovaj je tekst prije svega urnebesna komedija koja pruža glumački poligon za ostvarenje sočnih i kreativno neodoljivih uloga. Ove će se sezone izvesti u svojem osuvremenjenom ruhu, u adaptaciji Nenada Stazića i Željka Königsknechta, koji su snažna mjesta ovog djela otvorili prema što boljoj komunikaciji s našim vremenom i prostorom u kojem će se izvesti. Kao loptica koja nabuja u smrtonosnu lavinu ili zamah leptirovih krila koji uzrokuje tsunami, ova priča pokazuje i dokazuje u kakvim se dimenzijama i s kakvim posljedicama može razmahati jedan banalni pravopisni nesporazum. Kako su jezik i govor u samim temeljima svake države te su neposredni odraz njezine snage i moći, nije nikakvo čudo da s pravopisa u kratkom roku, stižemo do samog političkog vrha u kojem se ismijavaju apsurdi i žilavosti zastarjelog državničkog aparata.
Željko Königsknecht, nakon dugih 40 godina rada u matičnom kazalištu, u koje je došao na poziv osnivača i jednog od naših najvećih komediografa Fadila Hadžića, nakon svih odigranih uloga u tome istome “Jazavcu˝, odnosno, ˝Kerempuhu˝, odlučuje se napraviti remake legendarne predstave “Pljuska” za koju kaže da mu je ostala u sjećanju kao jedna od najdražih u karijeri.
Scenografkinja: Marta Crnobrnja
Kostimografkinja: Vedrana Rapić
Autor glazbe: Matija Antolić
Oblikovateljica svjetla: Dubravka Kurobasa
Asistent redatelja: Darko Stazić
Autor video materijala: Mak Vejzović
Inspicijentica: Mirela Tihava
Igraju:
Prvi referent – Željko Königsknecht
Drugi referent – Luka Petrušić
Šef – Damir Poljičak
Ministar – Dražen Čuček
Potpredsjednica – Elizabeta Kukić
Popusti na grupne posjete (10 i više osoba)
Prodaja na tel. 01/4833 645, 01/4833 646

BESPLATNE KREATIVNE LIKOVNE RADIONICE
2026-03-07 10:00 - 12:00 | ZAGREB
Zakrpa emocija – Navratite tijekom subotnjeg prijepodneva kako bismo zajedno kroz doodlanje ispraznili sve emocije koje nas preplavljuju (bez obzira jesu li pozitivne ili negativne). Zatim ćemo iz vesti u vez i kući ćete ponijeti zakrpu za tkaninu koju ste samostalno izradili – a koju nigdje ne možete kupiti jer je samo vaša i osobna. Predznanje u vezenju nije potrebno!
Tehnika: Vezenje koncima i iglom na tkanini.
Uzrast: Radionica je namijenjena svim uzrastima. Preporučuje se prisustvo roditelja u slučaju prijave predškolske djece.
Pod vodstvom Petre Kovačić, mag. educ. art., subotama organiziramo besplatne likovne radionice Umjetnost kao terapija. U opuštenoj atmosferi kroz različite tehnike razvijamo maštu, stječemo nova znanja i stvaramo bez pritiska i ocjenjivanja. Dođite po svoj trenutak mira, inspiracije i osobnog rasta kroz kreativnost!
Obavezne prijave na: mobitel 095 209 9163 ili na e-mail: edu@hsmuzej.hr

ULUPUH u gostima – LICA KULTURE SAŠE ĆETKOVIĆA
2026-03-07 12:00 - 17:00 | Atelijer LM, Radićeva 20, Zagreb, 10000
ULUPUH u gostima – u Atelieru LM otvara se izložba ‘Lica kulture renomiranog fotografa Saše Ćetkovića. Serija fotografija predstavlja portrete nastale tijekom višegodišnjih susreta s protagonistima domaće umjetničke scene. Ćetkovićevi portreti, nastali za novinske razgovore, sagledaju se kao cjelovito umjetničko djelo i kao neka vrsta arhiva suvremene hrvatske kulture.
Posjetitelji će moći razgledati izložbu od 7. ožujka do 21.ožujka u Atelier-u LM, Radićeva 20 radnim radnom od 10 do13 sati i od 17 do 20 sati, subotom od 10 do 13. Nedjeljom i praznicima zatvoreno.

GSK Kerempuh: OTAC, KĆI I DUH SVETI
2026-03-07 19:00 - 22:15 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Mate Matišić
Redatelj: Janusz Kica
˝Otac, Kći i Duh Sveti˝ nova je duologija Mate Matišića napisana za Kerempuh koju na scenu postavlja Janusz Kica. Ovaj umjetnički tandem predstavlja sam vrh kazališne umjetničke produkcije i spoj su koji obećava neponovljiv teatarski doživljaj. U ovim urnebesnim tekstovima prožetim gorkim humorom, finom ironijom i nevjerojatnim apsurdom, Matišić ispisuje obrate dostojne najpametnijih krimića, kopajući uvijek dublje u ponore samog sebe i nalazeći krivca na najneočekivanijim mjestima. Jesmo li voljni doći do istine, ma koliko skrivena ona bila i još važnije, platiti cijenu koju ona podrazumijeva? Za autora je odgovor jasan i nedvosmislen. Uvijek istina i ništa drugo osim istine.
Dramaturginja: Dora Delbianco
Kostimografkinja: Doris Kristić
Scenografkinja: Liberta Mišan
Autorica glazbe: Tamara Obrovac
Oblikovatelj svjetla: Aleksandar Čavlek
Inspicijentica: Mirela Tihava

Igraju:
SIJAMSKI BLIZANCI PLEŠU SAMBU ILI NEVINI UMIRU PRVI
Slavko – Vedran Mlikota
Slavica, njegova supruga – Branka Trlin
Ana, njihova kći – Mirela Videk Hranjec
Djevojčica – Anica Kontić
Djevojčica 2 – Tamara Kovačević
Svećenik – Dražen Čuček

ŽENE BEZ ZUBA ILITI PLES MELANIJE TRUMP
Blaž – Marko Makovičić
Ana – Ines Bojanić
Marko – Hrvoje Kečkeš
Marija – Linda Begonja
Tkz. Melanija Trump – Mia Begović
Matea – Anica Kontić
Dunja – Tamara Kovačević
Mate – Dražen Čuček
Muškarac – Vilim Matula

Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: MAMA SE OPILA KO MAJKA
2026-03-08 20:00 - 21:10, 2026-03-10 20:00 - 21:10, 2026-03-13 20:00 - 21:10 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Ivor Martinić
Redateljica: Marina Pejnović
“Mama se opila ko majka” je drama o jednoj običnoj zagrebačkoj obitelji iz nebodera u Trnskom i događajima koji su je zatekli jednog, sasvim običnog, 9. ožujka 2025. godine. Tog dana bilo je samo malo toplije nego što su 9. ožujci inače znali biti kroz povijest, i činilo se da ništa neće taj datum učiniti iole vrijednim sjećanja.
No, jedna žena odlučila je začiniti svoju svakodnevicu. Marina, majka troje djece, upravo je tog dana prvi put u životu odlučila napiti se — “ko majka”. Kako će ta odluka utjecati na njezinu obitelj, djecu, susjede i ostatak rodbine? A kako će utjecati na nju samu? Što će se dogoditi kada konačno spozna onu staru istinu: “Pijan govori ono što trijezan misli.”
To je drama o govorenju istine – o životu bez filtera, bez kontrole. O načinu na koji živimo, na koji trpimo sebe i one oko nas i o tome kako bismo možda mogli živjeti.
Igraju:
Marina – Tanja Smoje
Zoran – Hrvoje Kečkeš
Tea – Anica Kontić
Tom – Jakov Zovko
Susjeda Klara – Mia Anočić – Valentić
Susjed Miro – Vedran Mlikota
Vesna – Branka Trlin

Popusti na grupne posjete (10 i više osoba)
Prodaja na tel. 01/4833 645, 01/4833 646

RAZGOVOR U DPUH-u: Aktualnost moderne arhitektonske baštine u Zagrebu
2026-03-10 18:00 - 19:30 | Društvo povjesničara umjetnosti Hrvatske, Preradovićeva 44, Zagreb, 10000, Croatia (Local Name: Hrvatska)
Tema razgovora je aktualnost moderne i modernističke arhitektonske baštine u Zagrebu. Naglasak je na poticanju dijaloga zainteresirane stručne i šire javnosti o pitanjima nasljeđa moderne graditeljske baštine i njezine uloge u urbanom okviru. Cilj razgovora je razmjena mišljenja sudionika koji svojim kompetencijama zastupaju znanstvene, stručne i operativne okvire, iskustva i interese korisnika te pridonijeti osmišljavanju mogućih strategija održivosti postojećih prostora.
Karakteristični primjeri su, između ostalih, robne kuće Nama u Ilici i na Kvaternikovom trgu multifunkcionalni kompleksi Brodarskog instituta i zgrada Pučkog otvorenog učilišta. Riječ je o iznimno vrijednim ostvarenjima arhitektonske i urbane kulture, koji potiču na promišljanje novih i/li transformacije prijašnjih namjena. Razgovor o temi uključuje i pitanja konteksta u kojem arhitektura i urbanizam imaju formativne uloge u afirmiranju prostornih, društvenih i kulturnih vrijednosti. Među ostalim, razgovarat će se o pitanjima mogućih djelotvornih načina afirmiranja tih vrijednosti, primjerima dobre prakse, novim pristupima afirmiranju vrijednosti ove baštine usmjerenim poticanju novih ideja i programa povezanih s mogućim namjenama, koje bi pridonijele održivosti arhitektonske i urbane baštine.
U razgovoru sudjeluju: Marijana Sironić, dipl. ing. arh. (pomoćnica pročelnice za kulturnu Gradski ured za kulturnu baštinu i prirodu), Marko Špikić (Filozofski fakultet Sveučilišta u Zagrebu), Marta Pedišić-Buča (bivša zaposlenica i voditeljica sektora pomorske tehnologije odjela razvoja i istraživanja u Brodarskom institutu d.d. i Hrvatskoj brodogradnji-Jadranbrod d.d.) i Gordana Paškvan-Budiselić, d.i.a. te moderatorica i voditeljica Jasna Galjer.

Predstavljanje knjige Nikola Jakšić: Iluminirani liturgijski rukopisi srednjega vijeka u Dalmaciji
2026-03-11 12:00 - 13:30 | Matica hrvatska, Strossmayerov trg 4, Zagreb, 10000, Croatia (Local Name: Hrvatska)
Knjiga Iluminirani liturgijski rukopisi srednjega vijeka u Dalmaciji – odabrane studije autora Nikole Jakšića, professora emeritusa Sveučilišta u Zadru, predstavlja izniman doprinos hrvatskoj povijesnoumjetničkoj literaturi. Iako su iluminirani liturgijski rukopisi na području Hrvatske bili predmet pionirskih istraživanja, cjelovita i metodološki dosljedna studija kakvu zaslužuju dugo je izostajala. Objavom ove knjige taj je znakoviti nedostatak napokon nadoknađen.
Autor iluminacijama pristupa u neraskidivoj vezi s tekstom i notacijom koje ilustriraju, potvrđujući se kao vrstan poznavatelj latinskoga jezika i srednjovjekovnih liturgijskih praksi. Upravo mu je to znanje omogućilo preciznu ikonografsku i grafičku interpretaciju svakog inicijala te njegovo smještanje u ispravan likovni i sadržajni kontekst. Jakšić s velikom pažnjom analizira sadržaj i liturgijsku namjenu rukopisa, vrste ilustracija i njihovu povezanost s ustrojstvom teksta, nudeći čitatelju cjelovit uvid u njihovu povijest i značenje.
Ova minuciozna studija ne govori samo o likovnim vrijednostima iluminacija, nego i o kršćanstvu, pismenosti i civilizaciji srednjega vijeka uopće. Rukopisi koje obrađuje predstavljaju prvorazredne spomenike kulture i dragocjene povijesne dokumente, a autor u potpunosti nadoknađuje manjkavosti ranije bibliografije, postavljajući visoke metodološke standarde za buduća istraživanja.
Posebnu vrijednost Jakšićeva rada potvrđuje i njegov doprinos povratu jednoga folija iz rukopisa ukradenog 1986. godine iz franjevačkog samostana sv. Eufemije u Kamporu na Rabu. Zahvaljujući tome što je slučaj iznio pred međunarodnu znanstvenu javnost, list je vraćen iz muzeja u Japanu, čime je autor dao i konkretan doprinos zaštiti hrvatske kulturne baštine. (preuzeto iz recenzija)
Zbornik predstavljaju: Dino Milinović, Ivan Josipović i Nikola Jakšić
Izdavač: Sveučilište u Zadru, 2025.
Recenzenti: Bojan Goja i Dino Milinović
Urednik: Ivan Josipović
Organizatori predstavljanja: DPUH i Odjel za likovne umjetnosti Matice hrvatske

GSK Kerempuh: ŽENIDBA
2026-03-11 20:00 - 22:15 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Nikolaj Vasiljevič Gogolj
Redateljica: Dora Ruždjak Podolski
Pomalo je neobičan i gotovo zaboravljen podatak da su 2009. godine, kad je širom svijeta obilježavana 200. obljetnica rođenja Nikolaja Vasiljeviča Gogolja a puno prije ratnog sukoba Ukrajine i Rusije, ove dvije države povele kulturni rat oko toga kojoj nacionalnoj književnosti Gogolj zapravo pripada.
Svojatanje pisaca i njihovih opusa činjenica je poznata i iz naše relativno nedavne prošlosti, ali ono što je zanimljivo jest da ovaj prividno nepolitičan komad koji na satirički način tematizira ženidbu kao društveni konstrukt, odjednom dobiva i svoje nesumnjivo političke reference. One se prije svega odnose na činjenicu da se kroz narativnu neuhvatljivost ovog komada prelamaju promišljanja o tretmanu i položaju žene u patrijarhalnom društvu, poziciji i definiciji braka te društvenih uzusa u koje nas se i dalje pokušava ukalupiti kako bismo pokazali što bi trebala biti prava obitelj i kako ona može utjecati na nacionalne demografske pokazatelje.
Dakle, Gogoljeva komedija samo je na prvi pogled dramska eksplikacija jednog društvenog konstrukta, ili pak stilska vježba iz poetike groteske, ili čak moguća preteča teatra apsurda. Sudbina službenika Podkolesina kojem je vlastita neodlučnost zapravo milija od braka kao i napori bračne posrednice Fjokle Ivanovne da bračnim pregovorima osigura i svoju egzistenciju samo su prve manifestacije onoga što Ženidba zapravo nosi u svojoj ideji. Izrazita aktualnost uvijek je prvi lakmus papir za određivanje svakog velikog i bezvremenskog djela, a Gogoljeva „Ženidba“ to zaista i jest u svim svojim implikacijama.

Prijevod: Zlatko Crnković
Dramaturg i autor adaptacije: Tomislav Zajec
Kostimografkinja: Barbara Bourek
Scenograf: Lovro Ivančić
Koreograf: Branko Banković
Autor glazbe: Stanislav Kovačić
Oblikovatelj svjetla: Elvis Butković
Asistentica redateljice: Maja Posavec
Autor video projekcija: Vedran Kasap

Inspicijentica: Lorena Matešić

Igraju:
Agafja Tihonovna – Anica Kontić
Arina Pantelejmonovna – Ines Bojanić
Fjokla Ivanovna – Anita Matić Delić
Potkolesin – Filip Detelić
Kočkarev – Luka Petrušić
Kajgana – Domagoj Ivanković
Anučkin – Josip Brakus
Ževakin – Dražen Čuček
Starikov – Ozren Opačić
Stjepan – Jakov Zovko
Dunjaška – Josipa Anković
Popusti na grupne posjete (10 i više osoba)
Prodaja na tel. 01/4833 645, 01/4833 646

BESPLATNE KREATIVNE LIKOVNE RADIONICE
2026-03-14 10:00 - 12:00 | ZAGREB
Dizajn na tekstilu – Stvarat ćemo jedinstvene šablone te pomoću njih oslikati platnene vrećice. Platnene vrećice će polaznici dobiti na radionici te nakon nje imati jedinstven dizajn koji će moći ponosno nositi gdje god požele.
Tehnika: Izrezivanje šablone iz papira i njeno preslikavanje na platnenu vrećicu.
Uzrast: Radionica je namijenjena svim uzrastima. Preporučuje se prisustvo roditelja u slučaju prijave predškolske djece.
Pod vodstvom Petre Kovačić, mag. educ. art., subotama organiziramo besplatne likovne radionice Umjetnost kao terapija. U opuštenoj atmosferi kroz različite tehnike razvijamo maštu, stječemo nova znanja i stvaramo bez pritiska i ocjenjivanja. Dođite po svoj trenutak mira, inspiracije i osobnog rasta kroz kreativnost!
Obavezne prijave na: mobitel 095 209 9163 ili na e-mail: edu@hsmuzej.hr

GSK Kerempuh: UBOJSTVO U ORIENT EXPRESSU
2026-03-14 20:00 - 21:35, 2026-03-15 20:00 - 21:35 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Agatha Christie
Adaptirao za pozornicu Ken Ludwig
Redateljica: Sara Stanić Blažević

“Ubojstvo u Orient Expressu” kultni je roman najpoznatije autorice detektivskih romana Agathe Christie, koji je prvi put dolazi u Hrvatsku na kazališne daske u adaptaciji Kena Ludwiga i režiji Sare Stanić. Roman je to koji je od svog prvog izdanja 1934. godine doživio mnogobrojne filmske adaptacije i izgradio prepoznatljiv lik najpoznatijeg zabadala na svijetu koji sa svojim ikoničnim brkovima i malim sivim stanicama, ostaje jedan od najslavnijih detektiva u književnosti, a njegov način rješavanja zločina – koristeći logiku i psihologiju – fascinira čitatelje i gledatelje već desetljećima.
Slavni belgijski detektiv Hercule Poirot putujući luksuznim vlakom Orient Express, kojim samo pokušava doći do Londona i možda jednom u životu ništa ne raditi, mora riješiti ubojstvo koje se dogodi na vlaku negdje između Vinkovaca i Slavonskog Broda. Zatočen u snijegu, okružen neobičnom paletom likova koji su svi odlučili putovati baš danas, Poirot ipak mora otkriti igru i riješiti slučaj, gdje su svi dokazni materijali rasprostranjeni, a svi putnici imaju alibi i koje se samo naizgled čini jednostavan i već riješen.
Suigra koju Hercule Poirot s putnicima vlaka inteligentno vodi i gradi od naizgled banalnih pitanja Zašto danas? i zapažanja, svojom nevjerojatnom sposobnošću čitanja ljudi i situacija ono je što gradi kazališnu napetost ove predstave. Tako Poirotova igra, odgonetavanje njegovih malih sivih stanica svaki put fascinira, iako su nam krivac i priča možda već i poznati.

UBOJSTVO U ORIENT EXPRESSU
© 2016 Agatha Christie Limited & Ken Ludwig
Sva prava pridržana.
adaptirano prema
Ubojstvo u Orient Expressu
© 1934 Agatha Christie Limited
Sva prava pridržana.

Prevoditeljica: Kristina Kegljen
Redateljica: Sara Stanić Blažević
Dramaturginja: Mirna Rustemović
Scenski pokret: Natalija Manojlović
Scenografkinja: Petra Poslek
Kostimografkinja: Matea Japec
Glazba: Rade Sklopić
Autor video projekcija: Miro Manojlović
Oblikovatelj svjetla: Luka Matić

Igraju:
Hercule Poirot – Damir Poljičak
Gospodin Bouc – Marko Makovičić
Mary Debenham – Josipa Anković
Princeza Dragimirov – Elizabeta Kukić
Gospođa Hubbard – Tanja Smoje
Greta Ohlsson – Ana Maras Harmander
Pukovnik Arbuthnot – Josip Brakus
Grofica Andrenyi – Ornela Vištica
Grof Andrenyi – Matija Šakoronja
Podvornik kola – Luka Petrušić
Gospođa Ratchett – Mia Begović
Popusti na grupne posjete (10 i više osoba)
Prodaja na tel. 01/4833 645, 01/4833 646

Izložba fotografija Stjepa Kaleba u Flori
2026-03-17 19:00 - 2026-03-27 21:00 | HDLUDU, Šetalište kralja Zvonimira 32, Dubrovnik
Stjepo (Ćepo) Kaleb fotografijom se počeo baviti po svom dolasku u Pariz 1966. godine, gdje se nakon čestih druženja s fotografima ubrzo zaposlio kao laborant, a potom i kao fotoreporter. Međutim, takvom izričaju nije bio odviše sklon, pošto je težio smislenoj prezentaciji sustavne cjeline a ne bilježenju trenutka. Takav pristup fotografiji potvrdio je kada je pričvrstio kameru na prozor svog pariškog stana i iz ptičje perspektive danima snimao ulicu te nam je svojim istančanim okom diskretno otkrivao njezine priče. Život ulice sagledan kroz objektiv bitno je drugačiji od onoga kakvoga doživljavamo prolazeći njome. Otkrivaju se neobični detalji, bilježi se zaustavljen pokret, kretnja, irealna situacija, sve ono što mi, zaokupljeni sobom, ne registriramo jer nemamo više vremena za druge. Suprotno svim načelima reportažne fotografije Stjepo je stvarao seriju neatraktivnih i nebitnih motiva o čemu je Nena Dimitrijević između ostalog napisala: Ne tragati za slikovitim motivom, ne očekivati senzaconalan događaj, nego uz minimalnu intervenciju registrirat neko obično i svakodnevno trajanje. (Spot, časopis za fotografiju, Galerije grada Zagreba, br.3 /1973, Zagreb). Možda je Kaleb tom seriijom fotografija prejudicirao svoj umjetnički put i vlastitu estetiku jasno naznačivši interes za marginalne teme. Radilo se gotovo o konceptualnom poimanju fotografije u kojem je ideja bitnija od narativnosti, simbolike, estetike i značenja snimljenog motiva. Sukladno takvom promišljanju, autor svoje fotografije sve manje koristi kao dokumente određenih događaja, a sve češće kao vlastite umjetničke projekte. Njegov fotografski izričaj teži elementarnosti i minimalizmu te dokida figuru čovjeka, ali ne i njegovu prisutnost. Ona je vidljiva u njegovim materijalnim tekovinama kojima Kaleb negira primarnu i osnovu funkciju te ih tretira kao svjedoke otuđenosti, kao svojevrstan znak da je život negdje iza onoga što je snimljeno. De facto Stjepo snima prazninu, jer njegovi radovi nemaju narativni subjekt čije se bivstvovanje odvija u nekom paralelnom svijetu. Zato često snima sjene, negative tragova svjetlosti koje različiti predmeti ispisuju na zidovima i namještaju interijera, na praznim ulicama ili napuštenim stubištima akcentirajući čovjekovo odsustvo i afirmirajući prazninu. Te fotografije rječito govore o istančanost autora koji ih je otkrio, prepoznao i snimo te svoj opus obogatio i grafičkim senzibilitetom. Stjepo pažljivo bira motive svojih fotografija, ali prema njima zadržava određenu distancu koja ipak nije dovoljna da se ne bi prepoznala simpatija koju oni u njemu pobuđuju. Do izraza dolazi njegov osobni stav, smisao za otkrivanje detalja, za perfekcionizam kadra, za iznenađujuće suodnose i korespondenciju predmeta zahvaćenih objektivom te rafinirani odnos prema banalnim, nezamjetljivim predmetima naše svakodnevnice. Snimio je niz intimnih zapisa stvarajući svojevrstan fotografski dnevnik koji u trenutku izlaganja prestaje biti osobnom bilješkom. Sada su to sjajne fotografije atmosfere s jasno izraženim autorovim stavom koji naizgled banalnu temu transkribira u fotografiju višeznačne refleksije što proizlazi iz prikrivene autorove emotivnosti, koju ne želi nametati, već je ostavlja da bude prepoznatom.
Mladen Lučić
Stjepo Kaleb rođen je u Dubrovnilu 1945. godine. Odlazi u Pariz 1966.godine, a početkom 70-ih godina započinje njegovo stvaralaštvo u mediju fotografije. Radio je u fotografskim laboratorijima press agencija, potom se bavio reportažnom fotografijom kao freelancer te asistrirao raznim fotografima. Odlazi u New York 1986. godine gdje kontinuirano stvara fotografske zapise. Izlagao je na mnogobrojnim samostalnim i skupnim izložbama u zemlji i svijetu. Od 2008. godine živi i radi u Dubrovniku.

GSK Kerempuh: ALAN FORD
2026-03-17 20:00 - 21:20, 2026-03-18 20:00 - 21:20, 2026-03-24 20:00 - 21:20, 2026-03-25 20:00 - 21:20 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta: Milan Fošner
Redatelj: Mario Kovač
Alan Ford je kultni talijanski strip koji već više od pola stoljeća zabavlja i oduševljava ljubitelje devete umjetnosti u Hrvatskoj i svijetu. Crnohumorni i satiričan prikaz djelovanja grupice siromašnih tajnih agenata koji rješavaju bizarne kriminalističke slučajeve idealna je podloga za predstavu koja bi se bavila nelogičnostima i apsurdima suvremenog hrvatskog društva. Iako se radnja stripa događa uglavnom u New Yorku, teme koje obuhvaća su univerzalno prepoznatljive i uvijek aktualne.
Zanimljivo je kako se, usprkos medijskoj dominaciji superherojskih stripova DC-a i Marvela, potpomogutoj raskošnim i visokobudžetnim ekranizacijama, Alan Ford još uvijek sjajno prodaje na tržištu a interes za njega pokazuje i mlađa generacija. Razlog vjerojatno leži u originalnom ironičnom humoru specifičnom za naše područje i mentalitet na čemu možemo zahvaliti fantastičnom prijevodu Nenada Brixyja. Obzirom na činjenicu kako se obrada teme stripa nalazi u obaveznom kurikulumu za više razrede osnovne škole te srednjih škola, smatramo kako je upravo Alan Ford ona poveznica koja učenicima može pokazati kako strip ne mora nužno biti isključivo eksapistički uradak temeljen na znanstvenoj fantastici već kako može biti oštar i precizan komentar negativnih društvenih fenomena a sve kroz prizmu humora.
Naša dramatizacija stripa kao centralnu negativnu ličnost smjestila bi lik Superhika, karizmatičnog lopova koji ironično otima siromašnima da bi dao bogatima. Već kroz odabir super-antiheroja kao direktnog suparnika našim junacima iz Grupe TNT jasno ocrtavamo smjer u kojem će naša predstava ići obrađujući inače teške teme poput socijalne nepravde, siromaštva i zakulisnih političkih igara na mladima prihvatljiv način uz zdravu dozu humornog odmaka.
Uz neizbježnu „estetiku ružnog“ i tzv. „siromašno kazalište“ koji bi dominirali vizualnim identitetom predstave, važno je naglasiti kako bi zvučni segment obogatili jazz noir glazbenom podlogom koja bi djelomično bila izvedena i „uživo“ od strane benda sastavljenog od glumaca kazališta Kerempuh.
Dramaturg: Vid Lež
Scenograf: Davor Prah
Kostimografkinja: Nikolina Miletić
Autor glazbe: Tomislav Babić
Koreograf: Branko Banković
Oblikovatelj svjetla: Alen Marin
Inspicijentica: Mirela Tihava
Igraju:
Alan Ford – Luka Petrušić
Bob Rock – Matija Šakoronja
Broj 1 – Tomislav Štriga
Grunf – Domagoj Ivanković
Sir Oliver – Tarik Filipović
Debeli šef – Hrvoje Kečkeš
Superhik – Filip Detelić
Jeremija – Borko Perić
Bepa – Ana Maras Harmander
Margot – Ines Bojanić
Policajac / Čaruga – Josip Brakus
Inspektor Brock – Ozren Opačić
Samoubojica – Karlo Mlinar
Bogataš / Tamburaš – Tomislav Dunđer
Popusti na grupne posjete (10 i više osoba)
Prodaja na tel. 01/4833 645, 01/4833 646

ULUPUH u gostima - Niti (ni)otkuda
2026-03-18 08:00 - 2026-04-02 21:30 | Galerija CEKAO, Ulica Grada Vukovara 68, Zagreb, 10000
Izložba Niti (ni)otkuda istražuje nit kao materijal, simbol i metaforu – kao nešto što povezuje, razdvaja, pamti i pripovijeda. U svijetu u kojem je stvarnost često nestabilna, nit nas vodi kroz prostor između sna, sjećanja i imaginacije.
Selekcija radova: Marijana Kostelac, Tatjana Grgurina Vučetić i Elizabeta Wagner
Kustosica i autorica koncepcije: Elizabeta Wagner
Posjetitelji će moći razgledati izložbu od 17. ožujka do 2. travnja 2026. u Galeriji CEKAO, Pučko otvoreno učilište, Ulica Grada Vukovara 68, radnim radnom od 8 do 21:30 sati, subotom od 9 do 15 sati. Nedjeljom i praznicima zatvoreno.

GSK Kerempuh: SMRT NA DOPUSTU
2026-03-19 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Po romanu J.Saramaga ‘Kolebanje smrti’
Redatelj: Kokan Mladenović
U jednoj neimenovanoj državi na sedam mjeseci prestane postojati – smrt. Premda nestanak smrti isprva zvuči kao idealna situacija, svježe besmrtan narod ubrzo se mora nositi sa krizom zdravstva, ekonomije, pojavom kriminalnih organizacija i prijetnjama susjednih država. Ljudi i dalje normalno stare i oboljevaju, ali bez smrti samo se gomilaju na granici života, a i na granici države. Razotkrivaju se i igre moći vlade, Crkve i monarhije te njihovi prljavi poslovi. O državi se ne zna mnogo i tako ove uvijek relevantne teme postaju univerzalno primjenjive na bilo koje područje i povijesno razdoblje.
Autorska predstava „Smrt na dopustu“ nije izravna adaptacija Saramagova romana, već je kroz rad redatelja Kokana Mladenovića s ansamblom Kerempuha poprimila kontekst regionalnih prilika i tema kojima smo svakodnevno izloženi, zadržavajući Saramagovu neodređenost i satirični odmak. Dok se u romanu takva vrsta odmaka postiže autorovom osobitom vrstom pripovijedanja te brižljivo odabranim motivima oko kojih plete mrežu situacija, u našoj se predstavi taj isti dojam ostvaruje drugim sredstvima. Neka od njih su brechtovska gluma, pjesme i humor koji, osim iz komičnih situacija, proizlazi i iz britkih i svevremenskih dijaloga po uzoru na velikane komedije Groucha Marxa i Woodyja Allena.
Dramaturginja: Dora Delbianco
Autori adaptacije: Kokan Mladenović, Dora Delbianco, Mirta Mikloušić i ansambl predstave
Autor tekstova pjesama: Kokan Mladenović
Scenografkinja: Irena Kraljić
Kostimografkinja: Marita Ćopo
Scenski pokret: Pravdan Devlahović
Autorica glazbe: Irena Popović Dragović
Korepetitori: Viktor Čižić/Ana Krajnović (klavir)
Oblikovatelj svjetla: Martin Šatović
Suradnik za mađioničarske trikove: Domagoj Ivanković
Asistentica redatelja: Mirta Mikloušić
Asistentica dramaturginje: Adela Kulenović
Asistentica kostimografkinje: Katarina Božičević
Inspicijentica: Lorena Matešić
U predstavi uživo sudjeluju glazbenici Franka Margeta (violončelo) i Viktor Čižić/Ana Krajnović (klavir)
Korišteno je izdanje ˝Kolebanje smrti˝ Joséa Saramaga u prijevodu Deana Trdaka i izdanju VBZ-a iz 2009. godine.
Igraju:
Smrt – Josipa Anković
Violončelist – Borko Perić
Premijer – Vilim Matula
Prijestolonasljednik – Hrvoje Kečkeš
Kardinal, veleposlanik, glavni ravnatelj televizije – Tarik Filipović
Glavna urednica, intendantica – Mia Begović
Dirigentica, veleposlanica – Ines Bojanić
Predstavnica maphije, ministrica informiranja i veza, ministrica turizma – Ana Maras Harmander
Nova intendantica, ministrica zdravstva – Mirela Videk Hranjec
Asistent glavne urednice, državni tajnik – Karlo Mlinar
Grobar, veleposlanik – Filip Detelić
Popusti na grupne posjete (10 i više osoba)
Prodaja na tel. 01/4833 645, 01/4833 646

Izložba "Suradnjom do kreativnosti"
2026-03-20 14:00 - 15:00 | ZAGREB
Izložba je nastala kao rezultat istoimenog projekta, u suradnji Hrvatskog školskog muzeja i
Nastavnickog odsjeka Akademije likovnih umjetnosti u Zagrebu, podržanog od Agencije za
odgoj i obrazovanje, koji je uciteljima i nastavnicima ponudio inovativan pristup strucnom
usavršavanju, potaknuvši ih na razvoj novih modela suradnje, kreativnosti i inovativnog
pristupa u obrazovanju te djelovanja u lokalnoj zajednici. Na izložbi ce biti predstavljeni radovi
ucitelja i nastavnika likovne kulture i likovne umjetnosti te njihovih ucenika iz razlicitih županija,
nastali kroz radionicko-istraživacke aktivnosti unutar projekta.

GSK Kerempuh: SVE ZBOG JEDNOG IMENA
2026-03-21 20:00 - 21:40, 2026-03-26 20:00 - 21:40 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autori teksta: Matthieu Delaporte & Alexandre de La Patellière
Redateljica: Saša Broz
Radnja predstave odvija se jedne večeri, na druženju obitelji i prijatelja. Sve započinje idilično, s Vincentom koji dijeli fotografiju svoje i Annine tek nedavno začete bebe. No ubrzo se dobra atmosfera drastično mijenja kada im Vincent objavi da će se dijete zvati Adolphe, što je francuski ekvivalent za Adolfa…
Ova vrhunska komedija hit je u više od 45 zemalja diljem svijeta, zahvaljujući iskričavosti dijaloga te detaljno oslikanim, vjerodostojnim i neodoljivim likovima s kojima se lako možemo poistovjetiti. Jedna od centralnih tema jest suparništvo između braće i sestara, tinjajuća ogorčenost i netrpeljivost koja se vrlo lako može razumjeti u bilo kojem okruženju.
U 90 minuta trajanja predstave nema ni sekunde pauze niti praznog hoda, pa tako protagonisti, ali ni publika, do samog kraja ne dolaze do daha. Tekst u mnogočemu asocira na Rezin komad ˝Bog masakra˝, kao i na kultni Genoveseov film ˝Perfetti sconosciuti˝ (“Potpuni stranci”).
Komad su napisali Matthieu Delaporte i Alexandre de la Patellière, a uspješno je adaptiran i za film, čiji je original također pratilo nekoliko varijanti remakea.
Pariška produkcija osvojila je šest nominacija za nagradu Molière, uključujući i onu za najbolju komediju, dvije nominacije za najboljeg sporednog glumca za Jean-Michela Dupuisa i Guillaumea de Tonquédeca, zatim za najbolju sporednu glumicu za Valérie Benguigui, najboljeg dramatičara za Matthieua Delaportea i Alexandrea de la Patellièrea i najbolju režiju za Bernarda Murata.
Prevoditeljica: Vanda Mikšić
Autorica adaptacije i dramaturginja: Dora Delbianco
Scenografkinja: Sara Haas
Kostimografkinja: Mia Popovska
Suradnica za scenski pokret: Nastasja Štefanić Kralj
Oblikovatelj svjetla: Aleksandar Čavlek
Inspicijentica: Lorena Matešić
Igraju:
Élisabeth Garaud-Larchet – Anita Matić Delić
Pierre Garaud, Élisabethin muž – Damir Poljičak
Claude Gratignol, Élisabethin prijatelj iz djetinjstva – Domagoj Ivanković
Vincent Larchet, Élisabethin brat – Borko Perić
Anna Caravati, Vincentova partnerica – Mirela Videk Hranjec
Popusti na grupne posjete (10 i više osoba)
Prodaja na tel. 01/4833 645, 01/4833 646

Student Spring 2026
2026-03-23 19:00 - 22:00 | galerija DESSA, Židovska steza 4, Ljubljana, 1000, Slovenia
You are kindly invited to the opening of the exhibition Student Spring 2026, which will take place on Monday, 23 March 2026, at 7 p.m. at the DESSA Gallery.

The Student Spring exhibition presents a selection of master’s theses in the fields of architecture, landscape architecture, and spatial planning, which were created at the Faculty of Architecture of the University of Ljubljana, the Department of Architecture at the Faculty of Civil Engineering, Transportation Engineering, and Architecture at the University of Maribor, and the Department of Landscape Architecture at the Biotechnical Faculty of the University of Ljubljana. The projects respond in depth to the current challenges of contemporary space and society: sustainable development, renovation of existing buildings, quality of public space, accessibility of housing, climate adaptation and inclusive forms of planning.
Master’s theses in the field of spatial planning, culture, and society often offer thoughtful, innovative and long-term sustainable solutions. They address topics such as educational institutions, cultural programs in existing buildings, housing models for young people, contemporary forms of housing for the elderly and intergenerational intertwining, and systemic landscape renovations after natural disasters and in changing environmental conditions. Despite their high professional level and versatile solutions, most of these projects remain within the academic environment and do not reach the wider public or decision-makers.
The Student Spring exhibition aims to bridge this gap. Master’s theses selected by invited mentors from individual faculties are presented as relevant spatial, social, and cultural visions that can serve as starting points for development strategies and public policies. The presentation will be complemented by public talks and discussions with decision-makers, representatives of ministries and local communities, investors, and the professional public.
The aim of the project is to establish a more sustainable dialogue between academic research and actual spatial development and to encourage closer cooperation between the creative potential of young architects and the processes of realization. At the same time, the exhibition serves as an important reference for young authors and strengthens their visibility and role in shaping a high-quality, sustainable space and society.

BESPLATNE KREATIVNE LIKOVNE RADIONICE
2026-03-28 10:00 - 12:00 | ZAGREB
Ritam livade – Na radionici ćemo izrađivati cvjetne (stojeće) mobile kombiniranom tehnikom. Inspirirat ćemo se djelima umjetnika Alexandera Caldera i Jeromea Kirka. Osmislit ćemo i naučiti sastaviti skulpturu cvijeta koja se njiše pod utjecajem vlastite težine i strujanja zraka, a k tome može stajati na našem stolu.
Tehnika: kombinirana tehnika (karton, papir u boji, žica, pastele).
Uzrast: Radionica je namijenjena djeci školske dobi, mladima, odraslima i osobama treće životne dobi.
Pod vodstvom Petre Kovačić, mag. educ. art., subotama organiziramo besplatne likovne radionice Umjetnost kao terapija. U opuštenoj atmosferi kroz različite tehnike razvijamo maštu, stječemo nova znanja i stvaramo bez pritiska i ocjenjivanja. Dođite po svoj trenutak mira, inspiracije i osobnog rasta kroz kreativnost!
Obavezne prijave na: mobitel 095 209 9163 ili na e-mail: edu@hsmuzej.hr
